
    ОБЩИНСКИ СЪВЕТ   ЗЕМЕН, ОБЛАСТ  ПЕРНИК

              2440  гр. Земен, ул. „Христо Ботев” № 3


Изх. № 182/12.09.2025г. 
ДО  
ОБЩИНСКИ СЪВЕТ ЗЕМЕН 

ДОКЛАДНА ЗАПИСКА

От:  Златина Петрова - Общински съветник и председател на Временната комисия за определяне на съдебни заседатели, избрана с решение №186/17.06.2025 г. на Общински съвет  Земен
Относно: Предложение за определяне  на кандидати за съдебни заседатели за Окръжен съд- Перник, за мандат 2025-2029г. 
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
С Решение №186/17.06.2025 г. на Общински съвет Земен, на основание чл.21, ал.1, т. 23 и ал. 2 от от Закона за местното самоуправление и местната администрация, във връзка с чл. 67, чл. 68 и чл. 68а от Закона за съдебната власт,   чл. 7 а от  Наредба №7/28.09.2017 г. за съдебните заседатели и чл. 60, ал. 1 от Административнопроцесуалния кодекс, е открита процедура за определяне на съдебни заседатели за  Окръжен  съд —  Перник, в рамките на определените с решение на Общото събрание на съдиите от Софийски апелативен съд 2 (два) броя съдебни заседатели от квотата на Община Земен. 
Със същото решение Общински съвет Земен бе създадена временна  комисия, която да извърши подбор по документи и след изслушване на допуснатите кандидати, чийто председател съм аз, определи правилата за провеждане на подбора,  и утвърди образци на докумените за участие в процедурата.

В рамките на така обявената процедура беше определен срок за подаване на документи от кандидатите до 23.07.2025г. 

Откриването на процедурата за подбор на съдебни заседатели бе обявена своевременно на интернет страницата на община Земен и в електронните медии, като до изтичане на посочения срок 23.07.2025г.  за подаване на документи бяха подадени 3 бр. заявления за участие.

След преглед на постъпилите заявление от съответните кандидати, изявили желание за съдебни заседатели, както и на приложения набор от документите, комисията  проведе своето първо заседание и състави протокол на 25.07.2025 г., със следните констатации:
В деловодството на Общински съвет Земен са постъпили документи от общо 3                     (три)  кандидати за съдебни заседатели.  Председателят на комисията представи на членовете подадените документи. Комисията разгледа заявленията по реда на постъпването им  ведно с приложените документи, както следва: 

Заявление Вх.1/23.07.2025г. от Даниела Йонева  - представени са необходимите документи. Кандидатът отговаря на изискванията.

Заявление Вх.2/23.07.2025г.  от Монка Стойнева  -  представени са необходимите документи. Кандидатът отговаря на изискванията.

Заявление Вх.3/23.07.2025г. от Христо Велчев - представени са необходимите документи. Документи по смисъла на чл. 68, ал. 3, т. 9 от ЗСВ за извършена проверка по реда на Закона за достъп и разкриване на документите и за обявяване на принадлежност на български граждани към Държавна сигурност и разузнавателните служби на Българската народна армия, ако са родени преди 16 юли 1973 г. не са представени от този кандидат, поради факта, че е роден след посочената дата 16.07.1973 г. Кандидатът отговаря на изискванията.

С оглед горното и предвид разпоредбите на чл. 68 и следващите от Закона за съдебната власт, Комисията единодушно с 3 гласа „За“, „Против“ – 0, „Въздържал се“-0 

 Р  Е  Ш  И:

I. ДА ДОПУСНЕ до участие и изслушване кандидатите, както следва:

1. Даниела Йонева

2. Монка Стойнева

3. Христо Велчев 

за съдебни заседатели  към съдебния район на  Окръжен съд – Перник, за мандат 2025-2029г.  като отговарящи на изискванията на чл. 67, ал. 1 от ЗСВ.

II. Списъкът на допуснатите до участие кандидати по т. I, заедно с техните автобиографии, мотивационни писма и препоръки да се публикува на 28.07.2025 г. на интернет страницата на Община Земен в съответствие с чл. 68, ал. 5 от Закона за съдебната власт, най-малко 14 дни преди датата на изслушването по чл. 68а от Закона за съдебната власт.

III. Изслушването по чл. 68а от Закона за съдебната власт да се проведе на 22.08.2025г. от 13.00 ч. на публично заседание на Комисията в Заседателната зала на Общински съвет Земен,  гр.Земен, ул. „Земенски  манастир“ № 20. 

 На 22.08.2025г. (петък) от 13,00 ч. в Заседателната зала на Общински съвет Земен се проведе второто заседание на Временната комисия, създадена с Решение № 186 от 17.06.2025г. на Общински съвет  Земен  за  определяне на кандидатите за съдебни заседатели към съдебния район на  Окръжен съд - Перник, за мандат 2025 - 2029г. 

Комисията състави Протокол №2, с който констатира след проведеното изслушване е, че всеки от кандидатите притежава необходимия личностен, експертен и волеви потенциал за осъществяване на функцията съдебен заседател към  Окръжен съд -  Перник, начертал е своя линия и модел на поведение и концепция за изпълнението на функцията на института. Монка Стойнева притежава образование,  квалификация  и опит в областта на педагогиката,  с което  изпълнява изискването на чл.68, ал. 5 от Закона за съдебната власт,  че най- малко 10 на сто от лицата, които се включват в списъка, трябва да са с квалификация в областта на педагогиката, психологията, социалните дейности. 
На основание чл.50 от Закона за местното самоуправление и местната администрация и чл. 68а, във връзка с чл. 67, чл. 67а, ал. 3 и чл. 68 от Закона за съдебната власт и във връзка с Решение № 186 от Протокол № 23/17.06.2025г. на Общински съвет Земен,  Временната комисия  за определяне на  кандидати за съдебни заседатели  към  Окръжен съд– Перник,  след  извършено гласуване с 2 гласа „за”, 0 гласа „против”, 0 гласа „въздържали се” от 2-ма присъстващи членове, прие следното
Р Е Ш Е Н И Е:
           Предлага на Общински съвет Земен да одобри  и предложи за съдебни заседатели  към Окръжен съд- Перник за мандат 2025-2029г.  следните кандидати:

1. Даниела Йонева

2. Монка Стойнева

       3. Христо Велчев

С оглед на гореизложеното, на основание чл. 21, ал. 1, т. 23 и ал. 2 от Закона за местното самоуправление и местната администрация, във връзка с чл. 68, ал. 5 и чл. 68а, ал.4 от Закона за съдебната власт, чл. 60, ал.1 от Административнопроцесуалния кодекс  и писмо с Изх. №7449/05.06.2025г. на Апелативен съд - София, Общински съвет Земен
ПРОЕКТ!

Р Е Ш И:

1. Приема доклада на временната комисия, избрана с Решение № 186/17.06.2025г. по Протокол №23 от заседание на  Общински съвет Земен, за определяне на кандидати за съдебни заседатели към Окръжен съд – Перник и прекратява дейността й.


2. Определя кандидати за съдебни заседатели към Окръжен съд- Перник за мандат 2025-2029г., които  предлага за избиране от Общото събрание на Апелативен съд – София,  както следва: 
· Даниела Йонева

· Монка Стойнева

· Христо Велчев

3.Възлага на председателя на Общински съвет  Земен  да изпрати на председателя на Окръжен съд- Перник препис от решението, заедно с документите на кандидатите,  в 7 -дневен срок от влизане в сила на настоящото решение,  с оглед предприемане на последващи действия за избор на съдебни заседатели.
4.На основание чл.60, ал.1 от AПK допуска предварително изпълнение на решението, с оглед  защитата на особено важни обществени интереси, свързани със спазване на сроковете, съгласно  Закона за съдебната власт и с оглед опасността от закъснение  при изпълнение на решението.
ВНАСЯ:  (П)
Златина Петрова 

Председател на  Временната комисия
за определяне на съдебни заседатели 

към съдебния район на Окръжен съд - Перник

